Kamjanets-Podilskyj

Kamjanets-Podilskyj (ukrainsk: Кам'янець-Подільський, Kamjanets-Podilskyj; polsk Kamieniec Podolski; russisk: Каменец-Подольский, Kamenets-Podolskij) er en by i Khmelnytskyj oblast i Ukraina. Den hadde  og  i 2022 (estimat). Byen dekker et areal på .

Dagens bybeboere kan i hovedsak deles i tre befolkningsgrupper: polakker, ukrainere og armenere. Hver befolkningsgruppe har egne områder i gamlebyen og dette kan gjenspeiles i de ulike arkitekturelementer i byen.

 Beliggenhet 
Kamjanets-Podilskyj ligger omtrent 20 kilometer nordøst for Khotyn i en naturskjønn og strategisk eksepsjonell beliggenhet. Elva Smotrytsj slynger seg her og skjærer seg omtrent 60 meter dypt ned i kalksteinen på det podolske platået. En av disse meandrene omslutter en 700 × 500 meter stor sirkulær ås, kalt «steinøya» (som har gitt byen sitt navn), hvor gamlebyen ble bygget med støtte av festningsmurer. Tilgangen til byen ble ytterligere sikret ved byggingen av festningen, som ligger der halvøya har landforbindelse. I dag forbinder en moderne bro gamlebyen med den nye byen i øst, som er bygget nesten i et sjakkrutemønster.

 Historie 
Byen er den eldste i Ukraina, men den nøyaktige alderen er ikke mulig å fastslå. Byen er nevnt allerede i 1062. Fra 13. til 1700-tallet opplevde Kamjanets både oppgangstider og blomstring. Fra 1373 til 1430 var byen en del av storhertugdømmet Litauen, deretter var en bortsett fra en kort periode i tiden 1672 til 1699 under tyrkisk-tatarer under Polen. Det var en av de viktigste polske befestningene i byen. Fra 1772 kom Kamenets under innflytelse fra Det russiske keiserdømmet. I 1918 ble det første ukrainske universitet etablert i byen. Umiddelbart etter første verdenskrig ble byen i 1919 sete for den midlertidige ukrainske nasjonalregjering. I 1922 ble byen sammen med resten av Ukraina en delrepublikk i Sovjetunionen. 

 Andre verdenskrig og Holocaust 

Under andre verdenskrig led også denne byen sterkt under krigshandlingene, undertrykkingen og holocaust. Etter krigen ble byen gjenoppbygget og er i dag en del av den selvstendige staten Ukraina.

Sommeren 1941 fordrev ungarske myndigheter  over grensen til Galicja. De fleste av disse ble massakrert ved Kamjanets-Podilskyj av tyske styrker under Friedrich Jeckelns kommando og deres ukrainske medhjelpere. I alt ble  massakrert i løpet av to-tre dager rundt 27. august, blant de drepte var omkring 2000 jøder fra Romania og 5000 lokale jøder. Rundt 60 % av Kamjanets-Podilskyjs innbyggere var før krigen jødiske. Et ukjent antall sigøynere ble deportert fra Karpato-Ruthenia og drept ved Kamjanets-Podilskyj. Massakren i Kamjanets-Podilskyj var på tiden et massedrap uten sidestykke. Dette var første gang under Holocaust at mer enn  ble drept i en aksjon.

 Severdigheter  
Kamjanets-Podilskyj er en av de eldste byene i Ukraina. Takket være det unike landskapet, elven og gamlebyen ble byen erklært som en statlig historisk og arkitektonisk nasjonalpark. Antallet av arkitektoniske monumenter er ca. 200 forskjellige bygninger. Byens landemerke og viktigste attraksjon er den store festningen som var bygget i tre fra ca. år 1000, og senere i stein på 1500-tallet.

Hvert år i mai arrangeres Kamjanets-Podilskyj-dagene med gatefester, konserter, parader og en ballongfestival. Den første ballongturen i Øst-Europa startet i festningen 20. mai 1784.

 Galleri 

 Referanser 
Eisen, G., & Stark, T. (2013). The 1941 Galician Deportation and the Kamenets-Podolsk Massacre: A Prologue to the Hungarian Holocaust. Holocaust and Genocide Studies, 27(2), 207-241. «The German attack against the Soviet Union, beginning on June 22, 1941, presented an unparalleled opportunity for the Hungarian government to deport Jews from Hungary to Galicia during a six-week period in the summer of 1941. The deportations of 22,000 Jews culminated in an unprecedented bloodbath in Kamenets-Podolsk at the end of August, when most of the deportees were slaughtered.» 

Segal, R. (2014). Beyond Holocaust Studies: rethinking the Holocaust in Hungary. Journal of Genocide Research, 16(1), 1-23. https://doi.org/10.1080/14623528.2014.878111

 Eksterne lenker 


Kategori:Byer i Khmelnytskyj oblast
Kategori:Bosetninger første gang omtalt i 1062
Kategori:Byer grunnlagt i 1432
Kategori:1432 i Europa